open-index/open-wikipedia-markdown huggingface dataset:
טמאש פאלו

**טמאש פאלו** (במקור **לאיוש מרקברייטר** ב-1898 שינה את שמו ל**בלשה** ובשנת 1911 שינה גם את שמו הפרטי והמשפחה ל**טמאש פאלו**; בהונגרית**: Falu Tamás**; קישקונפלג'האזה, 10 בנובמבר 1881 – אוצ'ה, 13 ביולי 1977) היה עורך דין, סופר ומשורר יהודי-הונגרי. גיסו היה דז'ה בר צייר, מאייר וגרפיקאי.

## ביוגרפיה
לאיוש מרקברייטר נולד במשפחה יהודית כבנם של אדולף מרקברייטר, סוחר, ושל לורה פוקס. הוא סיים את לימודיו בקצ'קמט ולמד לאחר מכן בפקולטה למשפטים של אוניברסיטת בודפשט (שמה היום אוניברסיטת אטווש לוראנד). בשנת 1907 עבר את בחינת לשכת עורכי הדין. הוא קיבל משרת סגן נוטריון ציבורי בעיר מונור, ולאחר מכן מ-1918 ברווצה (Revúca) הפך לנוטריון, אחרי מלחמת העולם הראשונה, בשנת 1922, (אחרי שהעיר נותקה מהונגריה על פי חוזה טריאנון) הוא גורש מהעיר על ידי השלטונות של צ'כוסלובקיה. בגבולות ממלכת הונגריה זכה בתפקיד נוטריון בנפת אוצ'ה משנת 1924, עד שפרש.

כבר כסטודנט למשפטים החל להתעניין בספרות וכתביו ההומוריסטיים הופיעו בעמודים הראשונים של כתבי העת ההומוריסיים בורשסם ינקו ו"אישטקש" (שביט). הוא פרסם את כרך השירים הראשון שלו כבר בשנת 1900 בשם "אוסף שירה" והרומן הראשון שלו "מיסת שחר", ראה אור ב-1905. הוא הוציא אותם בשם לאיוש בלשה. המשורר והעורך יוז'ף קיש גילה את כישרון הכתיבה של בלשה ולעיתים קרובות פרסם את שיריו בכב העת בעריכתו, "ההט", כלומר "השבוע" (A Hét). מאותו זמן ואילך, בלשה שינה את שמו שוב לטמאש פאלו ולאחר מכן את יצירותיו הספרותיות הוציא תחת השם הזה.

אשתו הייתה יולאן בר (Bér), מורה בבית ספר בחטיבת ביניים, בתם של מור בהר (Behr) וז'ופיה פירניצר, איתה התחתן ב-18 באוגוסט 1907 בבודפשט. הם חיו באהבה ובהערכה הדדית ונסעו הרבה ביחד לטיולים.

בשנים 1914–1940 פרסם את כתביו גם בשבועון הספרותי "אוי אידק", כלומר זמנים חדשים (Új Idők). בין 1920 לבין 1935 היה פאלו איש צוות הכתבים הקבוע של ניוגט. הוא פרסם גם בעיתונים יומיים, למשל, מאמריו פורסמו בימי ראשון על ידי "פשטי הירלאפ" (Pesti Hírlap). כתשעה כותרים משיריו ועשרה כותרים מספריו הודפסו בימי חייו. בכתביו דיווח על אירועי הכפר והעיירה הקטנה, ויצק לתוך כתיבתו את רגשותיו ומחשבותיו בעניינים אלה. הוא אהב את השקט והשלווה של הכפר.

## הנצחה
בשנת 1981 התקיימה תערוכת זיכרון לכבודו במוזיאון קישקון בקישקונפלדיהאזה מ-11 באוקטובר עד 31 בינואר 1982.

## יצירותיו (מבחר)
### שירים

### רומנים

### סיפורים קצרים
* שלושה סיפורים קצרים על קיצור (בודפשט, 1940)

## חבריות
* אגודת פטפי
* אגודת קישפלודי

## פרסים והוקרה
* זוכה תחרות הרומנים של אתניאום עם הרומן שלו "סף דלת" (1920)
* מדליית מסדר העבודה, דרגת כסף (1966)
* מדליית מסדר העבודה, דרגת זהב (1971)
* אזרחות כבוד של אוצ'ה (2001)

## לקריאה נוספת
* 
* Új magyar irodalmi lexikon I–III. Főszerk. Péter László. Budapest: Akadémiai. 1994. 550. o. ISBN 963-05-6804-7 (לקסיקון ספרותי הונגרי חדש)

## קישורים חיצוניים

## הערות שוליים

קטגוריה:משוררים יהודים הונגרים
קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:עורכי דין יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:חברי אגודת קישפלודי
קטגוריה:חברי אגודת פטפי
קטגוריה:ניצולי השואה: הונגריה
קטגוריה:קישקונפלג'האזה: אישים
קטגוריה:הונגרים שנולדו ב-1881
קטגוריה:הונגרים שנפטרו ב-1977
כוח הקרקע הרב-לאומי

**כוח הקרקע הרב לאומי** הוא כוח רב-לאומי המורכב מחיילים מאיטליה, הונגריה וסלובניה. הכוח שימש גם כקבוצת קרב של האיחוד האירופי במחצית הראשונה של 2007 ובמחצית השנייה של 2012.

## היסטוריה
ב-14 בנובמבר 1997 נפגשו בבודפשט שרי ההגנה של איטליה, הונגריה וסלובניה וסיכמו על הקמת כוח צבאי משותף. שנתיים לאחר מכן אושרר ההסכם בידי הפרלמנטים של שלוש המדינות. נקבע כי בסיס הכוח יהיה באודינה שבאיטליה, והיא תוקם על בסיס הבריגדה האלפינית יוליה. ב-5 בספטמבר 2002 החלו להגיע לאודינה קצינים הונגרים וסלובנים כדי להקים את הכוח. ההקמה באופן רשמי הייתה ב-29 בנובמבר. נקבע כי מפקד הקבוצה יהיה גנרל איטלקי אשר משמש במקביל כמפקד הבריגדה האלפינית יוליה, וכסגניו משמשים קצין סלובני והונגרי. הפעלת הכוח אפשרית רק בהסכמה משותפת של שלוש המדינות.

בין 2003–2004 השתתף הכוח במשימת שמירת שלום בקוסובו. במחצית הראשונה של 2007 הוגדר הכוח כקבוצת קרב של האיחוד האירופי ולפיכך היה בכוננות עד סוף השנה. הכוח הוגדר מחדש כקבוצת קרב במחצית הראשונה של 2012.

## קישורים חיצוניים
* פגישה של מפקדי הכוח 
* מידע על הכוח באתר משרד הביטחון האיטלקי 
* מידע על הכוח באתר crwflags 

קטגוריה:האיחוד האירופי: צבא וביטחון
קטגוריה:איטליה: צבא וביטחון
קטגוריה:הונגריה: צבא וביטחון
קטגוריה:סלובניה: צבא וביטחון
אמיר עבדו

**אמיר עבדו** (בערבית: **أمير عبدو**; נולד ב-8 ביולי 1972 במרסיי שבצרפת) הוא מאמן כדורגל קומורי המאמן את נואדיבו ובמקביל גם את נבחרת מאוריטניה.

## קריירה כמאמן
בין השנים 2012–2014 אימן עבדו את המועדון הצרפתי גולפש. ב-13 בינואר 2014 מונה עבדו למאמן נבחרת קומורו. ב-4 בינואר 2019 חתם על חוזה חדש בנבחרת.

עבדו הוביל את נבחרת קומורו להשתתפות בטורניר הגדול הראשון בתולדותיה, טורניר גביע אפריקה לאומות 2021.

## קישורים חיצוניים

## הערות שוליים

קטגוריה:מאמני כדורגל צרפתים
קטגוריה:מאמני כדורגל קומורים
קטגוריה:מאמני גביע אפריקה לאומות 2021
קטגוריה:מאמני גביע אפריקה לאומות 2023
קטגוריה:צרפתים שנולדו ב-1972
קטגוריה:קומורים שנולדו ב-1972
ג'יימס אלן (סנאטור)

**ג'יימס אלן** (באנגלית: **James Browning Allen**; 28 בדצמבר 1912 – 1 ביוני 1978) היה חבר הסנאט של ארצות הברית מטעם מדינת אלבמה במשך כעשור. טרם היבחרו לסנאט, כיהן כסגן מושל אלבמה בשתי תקופות כהונה, האחת בין השנים 1955-1951 והשנייה בין השנים 1963-1967. בראשית דרכו הפוליטית היה חבר בבית הנבחרים של אלבמה ובסנאט של אלבמה.

## ביוגרפיה
ג'יימס אלן נולד בעיירה גדסדן באלבמה. הוא למד באוניברסיטת אלבמה ולאחר סיום הלימודים עסק בתחום המשפטים. בשנים 1938–1942 הוא היה חבר בית הנבחרים של אלבמה. בשנת 1943 הוא התגייס לצי של ארצות הברית. לאחר סיום מלחמת העולם השנייה ג'יימס אלן התמודד בבחירות לסנאט של אלבמה ונבחר לכהונה בשנים 1946–1950. במשך שתי תקופות כהונה הייתה סגן המושל (בשנים 1951–1955 ובשנים 1963–1967).

בשנת 1968 ג'יימס לאן נבחר לסנאט של ארצות הברית מטעם המפלגה הדמוקרטית תוך ניצחון על הנציג המתחרה וקבלת 76% מהבוחרים. הוא היה בין הנציגים השמרנים של המפלגה. במרץ 1974 הוא תמך במועמדות של ג'ורג' וולאס לנשיא ארצות הברית.

בהיותו חבר סנאט הוא היה נחשב לאמן הפיליבסטר.

ג'יימס אלן נפטר מהתקף לב ואשתו מריון אלן נכנסה לסנאט במקומו. בבחירות פנים מפלגתיות היא הפסידה למועמד אחר ולכן בהמשך לא התמודדה בבחירות לסנאט של ארצות הברית.

## קישורים חיצוניים

* 
* 

קטגוריה:אמריקאים ילידי אלבמה
קטגוריה:חברי בית המחוקקים של אלבמה
קטגוריה:בני זוג של פוליטיקאים אמריקאים
קטגוריה:חברי הסנאט של ארצות הברית מאלבמה
קטגוריה:סנאטורים חברי המפלגה הדמוקרטית
קטגוריה:בוגרי בית הספר למשפטים באוניברסיטת אלבמה
קטגוריה:סגני מושלי אלבמה
קטגוריה:אמריקאים שנולדו ב-1912
קטגוריה:אמריקאים שנפטרו ב-1978
חטיפת השליחים הישראלים באלג'יריה

160px|ממוזער|שמאל|רפאל בן גרא
160px|ממוזער|שמאל|יעקב חסן
**חטיפת השליחים הישראלים באלג'יריה** התרחשה ב-17 בפברואר 1958. שני שליחי עלייה, שפעלו באלג'יריה לשם העלאת היהודים משם לישראל, נחטפו על ידי אנשי מחתרת ה-FLN, שמרדה בשלטון הצרפתי באלג'יריה. כחודשיים לאחר החטיפה הם נרצחו על ידי שוביהם. הדבר נודע לישראל רק לאחר זמן. גופותיהם לא נמצאו.

## החטיפה והרצח
השליחים היו רפאל בן גרא הכט, יליד גרמניה בן 42 ויעקב חסן, יליד תוניסיה בן 32. הם נשלחו למרוקו ב-1955 על ידי הסוכנות היהודית כדי לארגן שם את עלייתם של יהודים. בסוף שנת 1956 עברו לפעול באלג'יריה וסייעו למשפחות רבות לעלות לישראל.

ב-17 בפברואר 1958 ביקשו השניים לנסוע מהעיר טיארט  בצפון המדינה אל העיר אפלו , שנמצאה כ-170 קילומטר מדרום מזרח לה. הם שכרו מונית שהייתה נהוגה על ידי תושב מקומי, אך לא הגיעו ליעדם. כשחברים יצאו לחפשם התגלתה המכונית שבה נסעו כשהיא שרופה במרחק של כעשרה קילומטר מאפלו. השליחים עצמם נעלמו. בתחילת מרץ התברר מפי תושבים מקומיים שהם נחטפו על ידי כנופיה של אנשי ה-FLN.

פעילות נמרצת ננקטה כדי לאתר את השניים. ישראל פנתה אל ארגון הצלב האדום הבינלאומי ואנשי הקונגרס היהודי העולמי בארצות הברית יצרו קשר עם נציגי ה-FLN שליד ארגון האומות המאוחדות. במשך מספר חודשים התנהלו עמם מגעים והובטח מספר פעמים כי השניים ישוחררו, אך הדבר לא קרה. בדיעבד התברר כי אנשי ה-FLN ניסו שלא לחשוף את העובדה שהשניים כבר לא היו בין החיים.

באמצע חודש יולי הודיע ארגון הצלב האדום כי שני החטופים נרצחו על ידי שוביהם כבר ב-14 באפריל. בחודש אוגוסט אישרו אנשי ה-FLN בארצות הברית את הידיעה - לדבריהם השליחים הומתו כ-4–6 שבועות לפני כן.

יום ה-14 באפריל נקבע כיום מותם הרשמי של שני השליחים. גופותיהם לא נמצאו ולא הוחזרו.

בן גרא, תושב מושב בצרה, הניח אישה ושני ילדים. חסן, תושב מושב בית הגדי, הניח אישה וחמישה ילדים.

## הנצחה
רחוב בעיר אשדוד נקרא על שם שני השליחים - רחוב חסן ובן-גרא. בית כנסת הוקם על שם חסן בעיר נתיבות.

בשנת 1986 הונצחו שמות השניים באתר ההנצחה לחללי קהילת המודיעין.

## לקריאה נוספת
* **השניים שלא חזרו: יעקב חסן, רפאל בן-גרא**, תל אביב, המחלקה להתיישבות, הסוכנות היהודית לארץ ישראל, 1986

## קישורים חיצוניים
* אסתר גולן, לאן נעלם רפי בן גרא, באתר ארגון יוצאי מרכז אירופה, 2008
* רפי בן גרא הכט, באתר לזכר האזרחים חללי פעולות האיבה
* יעקב חסן, באתר לזכר האזרחים חללי פעולות האיבה
* רפאל בן גרא, באתר המרכז למורשת המודיעין
* יעקב חסן, באתר המרכז למורשת המודיעין
* ידיעות מאתר עיתונות יהודית היסטורית:
** צבי לביא, 2 ישראלים בשבי האלג'ירים, מעריב, 21 בפברואר 1958
*** ישעיהו אביעם, "רפי לא היה פחדן" - אומרת אשתו במושב בצרה
** שלמה נקדימון, רצח מחריד וציני של שני שליחי מצווה, חרות, 19 באוגוסט 1958
** 2 השליחים שנחטפו באלג'יריה נרצחו, הצופה, 19 באוגוסט 1958 (המשך)
*** קרבנות החטיפה
** מורדי אלג'יריה רצחו את שני השליחים מישראל, הבוקר, 19 באוגוסט 1958 (המשך)
*** יעקב חסן הי"ד
*** רפאל בן גרא הי"ד
** רפאל בן גרא ויעקב חסן ז"ל הונצחו באנדרטת חמ"ן, מעריב, 11ביוני 1986

קטגוריה:פיגועים נגד ישראלים בחוץ לארץ
קטגוריה:מלחמת העצמאות של אלג'יריה
קטגוריה:יהדות אלג'יריה
קטגוריה:הסוכנות היהודית
קטגוריה:1958
קטגוריה:1958 בישראל
בן גרא, חסן
גנאדי לסון

**גנאדי מיקלייביץ' לסון** (בבלארוסית: **Генадзь Мікалаевіч Лесун**; נולד ב-5 בספטמבר 1966) הוא כדורגלן עבר בלארוסי ששיחק בעמדת המגן בקבוצות דינמו מינסק, מכבי הרצליה ובנבחרת בלארוס.

## קריירה
לסון התחיל את הקריירה שלו במחלקת הנוער של דינמו מינסק ששיחקה אז בליגת העל הסובייטית. בגיל 19 עלה להרכב של הקבוצה הבוגרת של המועדון. בשנת  הצטרף עם המועדון לליגת העל הבלארוסית לאחר פירוק ברית המועצות. הוא זכה עם המועדון ב-2 אליפויות ובגביע בלארוס.

בשנת  הגיע לישראל וחתם במכבי הרצליה. בסיום העונה עזב את המועדון וחתם בשמשון תל אביב ששיחקה אז בליגה הארצית (הליגה השנייה באותם ימים). בתום עונת 1995/96, כאשר ירדה שמשון לליגה א', עזב לסון את הקבוצה. הוא שב לבלארוס ושיחק במשך כחצי עונה בקבוצת מולודצ'נו מהליגה הבכירה בבלארוס. בשנת 1998 עבר לרוסיה ושיחק שנה אחת בשורות קבוצת אנז'י מחצ'קלה.

לזכותו של השחקן ארבע הופעות במדי נבחרת בלארוס.

לאחר פרישה מהמשחק הפעיל הפך לסון למאמן.

## תארים
; דינמו מינסק
* ליגת העל הבלארוסית (2): , 
* הגביע הבלארוסי: 

## קישורים חיצוניים

קטגוריה:כדורגלנים סובייטים
קטגוריה:כדורגלנים בלארוסים
קטגוריה:מגני כדורגל סובייטים
קטגוריה:בלמי כדורגל בלארוסים
קטגוריה:מינסק: כדורגלנים
קטגוריה:כדורגלני דינמו מינסק
קטגוריה:כדורגלני מכבי הרצליה
קטגוריה:כדורגלני שמשון תל אביב
קטגוריה:כדורגלני אנז'י מחצ'קלה
קטגוריה:כדורגלנים זרים בישראל
קטגוריה:כדורגלני נבחרת בלארוס
קטגוריה:ספורטאים בלארוסים בישראל
קטגוריה:ספורטאים בלארוסים ברוסיה
קטגוריה:בלארוסים שנולדו ב-1966
קטגוריה:סובייטים שנולדו ב-1966
נקו (כדורגלן)

**מנואל נונס** (בפורטוגזית: **Manoel Nunes**; 7 במרץ 1895 – 31 במאי 1977), ידוע גם כ**נקו**, היה כדורגלן ומאמן ברזילאי, ששיחק בעמדת הקשר התקפי או החלוץ.

## ביוגרפיה
נקו התחיל את הקריירה בקבוצה השלישית של קורינתיאנס בגיל 16 והצטרף לראשונה ב-1913, שנת ההשתתפות הראשונה של קורינתיאנס בתחרויות רשמיות. הקבוצה לא שיחקה משחקים רשמיים ב-1915 עקב סוגיות פוליטיות וכמעט פשטו את הרגל; בזמן שנקו שיחק בשנה זו כמה משחקי ידידות עבורה ואילו את המשחקים הרשמיים עבור A.A. מקנזי קולג'. במהלך תקופה זו, פרץ נקו לבניין קורינתיאנס כדי לשלוף ספרים שבעל הבית נעל בתוכו עקב אי תשלום בדמי השכירות.

הוא היה ידוע כבעל מזג חם והסתבך לעיתים קרובות בקרבות; הקדנציה השנייה שלו כמאמן התרחשה מכיוון שהושעה בזמנו כשחקן ל-18 משחקים כשהכה שופט.

נקו זכה עם קורינתיאנס בליגת סאו פאולו שבע פעמים, וסיים פעמיים כמלך השערים בשנים 1914 ו-1920 בהן כבש 12 ו-24 שערים בהתאמה. עם טכניקת משחק גבוהה, הוא היה האליל הראשון של קורינתיאנס, והפך לשחקן הראשון שלה שעבורו נבנה פסל בדמותו בשטח המועדון (ב-1929). נכון לשנת 2006, נקו הוא השחקן ששיחק לאורך הזמן הרב ביותר בקורינתיאנס: 17 שנה. בקדנציה השלישית של נקו כמאמן קורינתיאנס הוא זכה עמה באליפות ב-1937.

הוא נקרא לעיתים קרובות לשחק במדי נבחרת ברזיל עמה זכה פעמיים בקופה אמריקה. נקו כבש בקופה אמריקה 1919 ארבעה שערים, כולל צמד בתיקו 2–2 נגד אורוגוואי. נקו סיים כמלך שערי הטורניר בצוותא לחברו לנבחרת ארתור פרידנרייך, ועזר להם לזכות בטורניר. גם בקופה אמריקה 1922 לקח חלק בזכייה בה כבש במשחק נגד ארגנטינה ובניצחון משחק הגמר 0–3 על פרגוואי.

באוגוסט 1925 נישא לאדלגיסה גוגניס, להם נולדו בת ובן. נקו נכנס לפנסיה בשנת 1965 בגיל 70 לאחר שעבד במזכירות לביטחון הציבור של מדינת סאו פאולו. לאורך כל חייו נשאר מחובר למועדון קורינתיאנס, ונפטר ב-31 במאי 1977 בגיל 82. נקו לא זכה לראות את קורינתיאנס זוכה בתואר האליפות המדינית ב-1977 לאחר שזו זכתה לראשונה מזה 13 שנה.

## תארים
מרכז|ממוזער|250px|נקו (שורה אחורית, ראשון מימין) עם קורינתיאנס, זוכת אליפות 1914
### כשחקן
;קורינתיאנס
*אליפות סאו פאולו (7): 1914, 1916, 1922, 1923, 1924, 1928, 1930
;נבחרת ברזיל
*קופה אמריקה (2): 1919, 1922
;אישיים
*מלך השערים באליפות סאו פאולו (2): 1914, 1920
*מלך השערים בקופה אמריקה: 1919
### כמאמן
*אליפות סאו פאולו: 1937

## קישורים חיצוניים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:סאו פאולו: כדורגלנים
קטגוריה:כדורגלני קורינתיאנס
קטגוריה:כדורגלני נבחרת ברזיל
קטגוריה:מאמני כדורגל ברזילאים
קטגוריה:ילידי 1895
קטגוריה:נפטרים ב-1977
גמר הליגה האירופית 2022

**גמר הליגה האירופית** של עונת 2021/2022 נערך באצטדיון רמון סאנצ'ס פיחואן בסביליה, ספרד ב-18 במאי 2022.

אצטדיון רמון סאנצ'ס פיחואן היה אמור לארח את הגמר של שנת 2021 אך בעקבות מגפת הקורונה באירופה בשנת 2020, הגמר שהיה אמור להתקיים בשנה זו באצטדיון אנרגה גדנסק שבפולין העובר לאצטדיון ריין אנרגי בקלן, גרמניה. ולו"ז משחקי הגמר נדחה בשנה, אצטדיון אנרגה גדנסק קיבל את האירוח של גמר 2021 במקום גמר 2020, אצטדיון רמון סאנצ'ס פיחואן קיבל את אירוח גמר 2022 במקום גמר 2021, והפושקש ארנה בבודפשט, הונגריה קיבל את אירוח גמר 2023 במקום גמר 2022.

המשחק הפגיש את המועדונים איינטרכט פרנקפורט מגרמניה וגלאזגו ריינג'רס מסקוטלנד. פרנקפורט ניצחה בתוצאה 5–4 בדו-קרב פנדלים לאחר שהמשחק הסתיים בתוצאה 1–1 וזכתה בגביע.

המנצחת בגמר, איינטרכט פרנקפורט, זכתה להתמודד על תואר הסופר קאפ האירופי לשנת 2022 מול ריאל מדריד המנצחת בגמר ליגת האלופות 2022. וכן העפילה אוטומטית לשלב הבתים של ליגת האלופות בעונת 2022/2023.

## בחירת האצטדיון המארח
זה יהיה גמר הליגה האירופית הראשון שנערך באצטדיון רמון סאנצ'ס פיחואן אשר אירח גם את גמר גביע אירופה לאלופות 1986. העיר סביליה אירחה את גמר גביע אופ"א 2003 אך באצטדיון לה קרטוחה.

ב-28 בספטמבר 2018 הושק הליך הגשת המועמדות עבור ערי אירופה לאירוח גמר ליגת האלופות, גמר הליגה האירופית וגמר ליגת האלופות לנשים לשנת 2021.

אופ"א הודיעה ב-1 בנובמבר 2018 כי שני אצטדיונים הביעו עניין לארח את גמר הליגה האירופית לשנת 2021 וב־22 בפברואר 2019 שני האצטדיונים הגישו את מועמדותם במועד האחרון.

האצטדיון המארח נבחר על-ידי הוועד המנהל של אופ"א במהלך ישיבה בליובליאנה שבסלובניה ב-24 בספטמבר 2019.

ב-17 ביוני 2020 הודיעה אופ"א כי בשל מגפת הקורונה באירופה, לו"ז הגמרים ידחה בשנה, וכתוצאה מכך רמון סאנצ'ס פיחואן יארח את גמר הליגה האירופית 2022.

## הקבוצות

## הדרך אל הגמר

## סיכום המשחק

### הרכבי הקבוצות

## ראו גם
* עונת 2021/2022 בליגה האירופית
* גמר ליגת האלופות 2022
*גמר הקונפרנס ליג 2022

## הערות שוליים

קטגוריה:משחקי גמר הליגה האירופית
קטגוריה:אירועי ספורט שהושפעו ממגפת הקורונה
קטגוריה:2022 בספורט
קטגוריה:סביליה: ספורט
קטגוריה:תחרויות כדורגל בספרד
קטגוריה:2022 בספרד
גלית ואילנית

**גלית ואילנית** היא תוכנית אירוח שבועית ישראלית בהנחייתן של גלית גוטמן ואילנית לוי, שבמסגרתה מתארחים אישים מפורסמים מעולם המוזיקה והתרבות. התוכנית משודרת החל מ-26 במאי 2018 מדי יום שישי בקשת 12.

## סקירה

## מנחות
גלית גוטמן היא דוגמנית, שחקנית ומנחת טלוויזיה ישראלית. בשנת 1981 השתתפה ב-"שירוויזיון", תחרות זמר לילדים, וב-1998 בגיל 26 זכתה בתפקיד בסדרת הדרמה "רמת אביב גימל". גוטמן הנחתה בכמה סדרות וסרטי טלוויזיה, כגון: שישי בבוקר בקשת 12, בגובה העיניים וב-2018 התחילה לשדר עם אילנית לוי את **גלית ואילנית**

אילנית לוי היא גם דוגמנית ושחקנית, ואף זכתה בתחרות מלכת היופי של ישראל לשנת 2001.

## היסטוריה
ב-30 באפריל 2018, פורסם לראשונה כי גלית ואילנית הולכות לשתף פעולה במסך הטלוויזיה באתר החדשות וואלה!, וצוין כי "שם ידברו השתיים על שלל נושאים בתחום הזוגיות והמשפחה".
## פרסים ומועמדויות

## קישורים חיצוניים
* 

## הערות שוליים

קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2018
קטגוריה:קשת: תוכניות וסדרות
קטגוריה:גלית גוטמן
קטגוריה:אילנית לוי
אלחנדרו פרנסס

**אלחנדרו פרנסס טוריחו** (בספרדית: **Alejandro Francés Torrijo**; נולד ב-1 באוגוסט 2002 בסרגוסה שבספרד) הוא כדורגלן ספרדי המשחק בעמדת הבלם בקבוצת ז'ירונה מהלה ליגה.

## קריירת מועדונים
פרנסס נולד בסרגוסה שבספרד וגדל במחלקת הנוער של ריאל סרגוסה. בשנת 2019 החל לשחק בקבוצה הבוגרת של המועדון בליגה הספרדית השנייה.

ב-27 ביולי 2024 חתם בז'ירונה.

## קריירה בינלאומית
פרנסס הוא חלק מסגל נבחרת ספרד עד גיל 21. הוא היה חלק מסגל נבחרת ספרד עד גיל 21 בטורניר אליפות אירופה בכדורגל עד גיל 21 בשנת 2021.

## קישורים חיצוניים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ריאל סרגוסה
קטגוריה:כדורגלני ז'ירונה
קטגוריה:ספרדים שנולדו ב-2002
BPM (אלבום)

***BPM*** (מעוצב באותיות קטנות: ***bpm***; ראשי תיבות של **Beats Per Minute**, בעברית: **פעימות בדקה**) הוא אלבום האולפן השלישי של הזמר הפורטוגזי סלבדור סובראל. את האלבום הוציאה לאור ב-28 במאי 2021 חברת התקליטים וורנר מיוזיק גרופ ספרד. הוא הופק בידי המפיק הונצואלי לאו אלדריי. *BPM* אף הועמד בטקס פרס גראמי הלטיני בקטגוריית "האלבום הלטיני המהונדס בצורה הטובה ביותר".

## סינגלים
"Sangue do meu sangue" יצא לאור ב-24 במרץ 2021 כסינגל המוביל מתוך *BPM*. הסינגל השני, "Paint the town", שנכתב בשפה האנגלית, יצא לאור ב-26 במאי אותה השנה, יומיים לפני פרסום האלבום המלא.

## רשימת רצועות

## מיקומי שיא

## הערות שוליים

קטגוריה:אלבומי סלבדור סובראל
Tony Sings the Great Hits of Today!

****** (בעברית: **טוני שר את הלהיטים הגדולים ביותר של היום!**) הוא אלבום האולפן ה-28 של זמר הג'אז האמריקאי טוני בנט. את האלבום הוציאה לאור ב-7 בינואר 1970 חברת התקליטים קולומביה רקורדס. לאחר ניסיונותיו החוזרים ליצור מוזיקה שתצליח בשווקים הבינלאומיים, החליט בנט לבצע באלבום זה שירים שזכו להכרה בינלאומית כמו "MacArthur Park" של ריצ'רד האריס ו-"Something" של הביטלס.

## רקע
מנכ"ל חברת התקליטים קולומביה רקורדס, קלייב דייוויס, ראה את נתוני המכירות של אלבומיו של בנט יורדות בהתמדה. לכן, הציע לו להקליט באלבומו החדש חומרים עכשוויים, שזכו כבר להצלחה מסחרית בשוק הבינלאומי. לטענתו של דייוויס, הרפרטואר של בנט היה מוישן, ולא פנה לקהל הצעיר החדש. באותה תקופה פנתה חברת התקליטים לרבים ממצבת האומנים החתומים בה, דוגמת לנה הורן וברברה סטרייסנד, במטרה לשנות את סוגם המוזיקלי המועדף. חלק מהמוזיקאים ראו את ההזדמנות להשתלב ברוח העכשווית של מוזיקת המיינסטרים כמו פגי לי, אולם בנט הטיל רבב בהצעת קולומביה רקורדס.  – כתב בנט באוטוביוגרפיה שלו.

לאחר יציאתו האלבום לא עמד בציפיותיה של חברת התקליטים, והגיע למקום ה-144 בלבד בבילבורד 200.

## ביקורות
האתר "Allmusic" העניק לאלבום כוכב זהב אחד מתוך חמישה, וציין כי ניכרות תחושות העצלנות והאכזבה בקולו של בנט. אולם הוא ציין כי ברצועה "" הוא היה נשמע נלהב ממילות השיר. "Eleanor Rigby", שבוצע גם הוא על ידי בנט באלבום, צוין לרעה בביקורת של ויל פרידואלד, שטען כי הוא דיקלם את השיר כאילו מדובר בקריאה מדף נייר.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
Tony Bennett's "Something"

****** (בעברית: **"המשהו" של טוני בנט**) הוא אלבום האולפן ה-29 של זמר הג'אז האמריקאי טוני בנט. את האלבום הוציאה לאור באוקטובר 1970 חברת התקליטים קולומביה רקורדס. בדומה ל-**, האלבום מכיל גרסאות כיסוי לשירי פופ עכשוויים דוגמת "Something", של הביטלס.

עטיפת האלבום מורכבת מהתצלום בו בנט מחזיק בידיו את ראשה של בתו, ג'ואנה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
פסגת בלנדל

**פסגת בלנדל** או **פסגת בלאנדל** (באנגלית: **Blundell Peak**) היא פסגה סלעית הממוקמת בחצי האי סטורנס, שלחוף מפרץ פרידז באזור חוף אינגריד כריסטנסן, בארץ הנסיכה אליזבת, שבאנטארקטיקה.

גובהה של פסגת בלנדל הוא 160 מטרים מעל פני הים

פסגת בלנדל, היא הפסגה הגבוהה ביותר בחצי האי.

## היסטוריה
### גילוי ומיפוי חצי האי

חצי האי ובכללו גם הפסגה מופו לראשונה על ידי קרטוגרפים נורווגים בהתבסס על תצלומי אוויר שצולמו על ידי משלחת לארס כריסטנסן, אשר חקרה את אנטארקטיקה בעונת המחקר (הקיץ האנטארקטי) 1936 – 1937}.

חצי האי נסקר לראשונה על הקרקע על ידי משלחת החקר האנטארקטית הלאומית של אוסטרליה (ANARE) בשנים 1968 ו-1969.

### מקור השם

שמה של הפסגה ניתן לה על ידי ועדת השמות האנטארקטיים של אוסטרליה.

הפסגה נקראת על שמו של א. א. בלנדל (A.A. Blundell), שהיה מפעיל רדיו בתחנת מוסון, בשנת 1968, ושסייע למשלחת החקר האנטארקטית הלאומית של אוסטרליה לבצע במדידות טלורומטר מפסגת בלנדל אל גבעות ריינבולט בשנת 1968.

## לקריאה נוספת

• Gary Johnston, Paul Digney, John Manning, **[https://www.geoscience.scar.org/geodesy/ags01/aagn.pdf UPGRADES TO THE AUSTRALIAN ANTARCTIC GEODETIC NETWORK, 2000/2001]**, P 5 

## קישורים חיצוניים
* פסגת בלנדל באתר הסקר הגאולוגי של ארצות הברית
* פסגת בלנדל באתר הגאזט האנטארקטי של ממשלת אוסטרליה
* פסגת בלנדל באתר הגאזט האנטארקטי המשווה SCAR
* פסגת בלנדל באתר mindat

## הערות שוליים

בלנדל
בלנדל
מפרץ אומורה

**מפרץ אומורה** (באנגלית:**Ōmura Bay**; ביפנית: **大村湾**) הוא מפרץ בים סין המזרחי במרכז מחוז נגסאקי, יפן.

## גאוגרפיה
גודל המפרץ כ-26 קילומטרים מצפון לדרום ו-11 קילומטרים ממזרח למערב. אורך קו החוף הוא כ-360 קילומטרים ושטח המפרץ הוא כ־320 קילומטרים רבועים (השוואה לכנרת: שטחה 169 קמ"ר ואורך קו החוף שלה כ-60 קילומטרים). שטח זה מהווה כ-8% מהשטח הכולל של המחוז. בהשוואה לגודלו, המפרץ רדוד יחסית העומק הממוצע עומד על 15 מטרים והעומק המרבי עומד על 55 מטרים.

המפרץ מוקף ביבשה מכל הכיוונים, ולכן הוא מופיע במפות כימה פנימית. שני החיבורים היחידים לים סין המזרחי נמצאים בצפון מערב: במצר הריו (Hario) שרוחבו המינימלי כ-200 מטרים ומזרחה יותר מצר האיקי (Haiki) שרוחבו נע בין 10–200 מטרים. שני המצרים הללו אינם מובילים ישירות לים הפתוח, אלא למפרץ ססבו-Sasebo Bay. בין המצרים הריו והאיקי נמצא האי האריו . ממערב למפרץ נמצא חצי האי Nishisonogi Peninsula, ומדרום הר קוטונו-Mount Kotonoo. בחוף המזרחי של המפרץ נמצא מישור אומורה, עליו שוכנת העיר אומורה. מדרום לעיר אומורה בתוך המפרץ נמצא האי הגדול ביותר של המפרץ שנקרא: Mishima (箕島), עליו הקימו את נמל התעופה של נגסאקי . לשם כך, תחילה היה צורך לשטח את האי ולעצב אותו מחדש.

לאורך גדת המפרץ נמצאות הערים הבאות: ססבו Kawatana, Higashisonogi, אומורה, איסהאיה, Nagayo, Togitsu, נגסאקי והסאיקאי.

## גוף המים
בהשוואה למפרץ ססבו המחובר, למפרץ אומורה ממערב. זמן הגאות והשפל במפרץ אומורה מתעכב בכ-3 שעות. עוד לפני שמפלס המים במפרץ אומורה מגיע לרמת גאות זהה למפלס מי מפרץ ססבו, מפלס המים במפרץ ססבו משנה כיוון לשפל. כתוצאה מכך, ההבדל בין גאות והשפל במפרץ אומורה הולך וקטן. כך שבזמן שטווח הגאות והשפל המרביים במפרץ ססבו הוא כ-3 מטרים, במפרץ אומורה הוא רק כ-1 מטר.

51 נהרות מ-24 מערכות מים, מאזור היקוות של 601 קמ"ר זורמים למפרץ אומורה. השפעתם של נהרות אלו, על מי הים במפרץ ניכרת בהורדת המליחות, כך שמליחות מי המפרץ מעט נמוכה ממי הים הפתוח. עם זאת, השפעתם של זרמים מים חמים הזורמים בים סין המזרחי הנעים מדרום לצפון לאורך חוף המערבי של מחוז נגסאקי קטנה מאוד על טמפרטורת מי המפרץ. לכן, טמפרטורת מי הים במפרץ יורדת בחורף לכדי 10 מעלות צלזיוס, היא נמוכה משמעותית ממי הים הפתוח. בשפכי הנהרות השפעת המים המתוקים חזקה ובאותם המקומות פני מי המפרץ עלולים לקפוא בשכבה דקה.

בשל הזרימה האיטית של הגאות והשפל, חול דק ובוצה שוקעים בקרקעית המפרץ. איכות המים בפתח המפרץ למפרץ ססבו אינה רעה, אך זיהום הנגרם משפכים הפך לבעיה בחלקו המזרחי של המפרץ. עם פיתוח הביוב באזור החוף התחזית שמי המפרץ ישתפרו.

## ביולוגיה
בגלל הגאוגרפיה של המפרץ, מי המפרץ מתחלפים ומתערבבים בכמויות מזעריות עם מי הים. כתוצאה מכך, החיים הימיים במפרץ שונים מאלה שבים הסמוך. במפרץ נמצא בעל חיים נדיר ואנדמי מסוג פוקנה הודית, שאינו עוזב את המפרץ במהלך חייו. דולפינן אנקולי ודולפינים נפוצים עשויים לנדוד אל תוך המפרץ שלא באופן סדיר. בעל חיים מיוחד נוסף החי במי המפרץ, המאופיין לעיתים כמאובן חי - הם מיני סרטני פרסה Tachypleus tridentatus. אף על פי שהמפרץ כמעט מופרד מהים, במפרץ נתן למצוא סוגי צדפות כולל צדפות פנינים, צדפות מאכל מסוג אוסטראה, מדוזות וכ-60 מיני דגים ובעלי חיים ימיים בנוספים.


קובץ:Yangtze finless porpoise, 10 November 2006.jpg|פוקנה הודית
קובץ:Tursiops aduncus, Port River, Adelaide, Australia - 2003.jpg|דולפינן אנקולי
קובץ:Uwakoya3.JPG|צדפות פנינים ומאכל
קובץ:Limules.jpg|סרטני פרסה


## קישורים חיצוניים

## הערות שוליים

*
*
סאלחה קאסין

[ממוזער|סאלחה (מימין) ואחותה הצעירה, השחקנית [גרציה קאסין (משמאל)]]

**סאלחה קאסין** (בערבית: **صالحة قاصين**, בתעתיק מדויק: צאלחה קאצין; 18 במאי 1878, קהיר – 9 באפריל 1964) הייתה שחקנית תיאטרון וקולנוע יהודייה-מצרייה, ילידת קהיר, שהתגלתה על ידי מחמוד חיגאזי (محمود حجازي), אחיו של . נחשבה לאישה הראשונה ששיחקה על הבמה במצרים (עד אז הופיעו רק גברים, כולל בתפקידי נשים).

החלה את קריירת התיאטרון שלה בשנת 1904, בגיל 26, כשעבדה עם השייח' סלאמה חיג'אזי ובהצגה "הקורבן של המושחתת" (ضحية الغاوية). היא גם שיחקה בלהקת עזיז עיד ובהצגה "המלך פוחד" (ألملك يهوب). היא עבדה גם בתיאטרון של . בנוסף, שיחקה גם ביותר מ-180 סרטים, קריירה אותה החלה בסוף שנות החמישים לחייה שם נודעה בתפקידי משנה כ"זקנה הצורמנית" ששוכחת הכל מהר, למרות היותה הכוכבת היפהפייה בימי התיאטרון בצעירותה.

בחייה הפרטיים ניהלה בצעירותה רומן סוער ומלא קנאות עם נגיב אל-ריחאני, אשר תיאר אותה כאהבתו הראשונה. הרומן לא מוצה לכדי נישואין כי הוא היה נוצרי והיא יהודיה.

לאחר מכן נישאה שלוש פעמים(פעם עם יהודי ועוד פעמיים עם מוסלמי). לפי שמועות עיקשות היא התאסלמה ב-1929, בעוד אחותה הצעירה, השחקנית גרציה קאסין, עלתה לישראל. בערוב ימיה סבלה ממחלת אלצהיימר ומעוני קיצוני. במצוקתה ריחם עליה האומן ג'ורג' אַבְּיַד , אשר שכר לה חדר בחצר ביתו, ושם נפטרה ב-9 באפריל 1964.

## פילמוגרפיה
* 1936 – המנון הרדיו 
* 1936 – הלבן והשחור
* 1939 – דינרים 
* 1942 – על במת החיים 
* 1945 – בן האדם 
* 1945 – סיפור אהבה 
* 1946 – שחרזאדה 
* 1946 – מבט ראשון 
* 1946 – העבר הלא נודע 
* 1947 – ליבי, מדריכי 
* 1949 – המודעות לארנק 
* 1950 – השראה 
* 1952 – תמונת החתונה 
* 1952 – כרצונך 
* 1952 – מגיע לך 
* 1954 – בנות חוה 
* 1954 – אמריקאי מטנטה 
* 1954 – הבטחה 
* 1954 – כלת יום הולדת הנביא מוחמד 
* 1955 – בנות הלילה 
* 1955 – צחוק הגורל
* 1957 – טהורה 
* 1958 – איסמאעיל יס בבית החולים למשוגעים 
* 1958 – השדה הקטנה 
* 1958 – עם הימים
* 1959 – מלון ההפתעות 
* 1960 – ירח דבש בצלי 

## קישורים חיצוניים

## הערות שוליים

קטגוריה:שחקניות תיאטרון יהודיות
קטגוריה:שחקניות קולנוע וטלוויזיה יהודיות מצריות
קטגוריה:אמנים יהודים מצרים
קטגוריה:אומנים יהודים שפעלו בארצות ערב
קטגוריה:ילידות 1878
קטגוריה:נפטרות ב-1964
קבוצת יוניון

**קבוצת יוניון** היא קבוצת חברות ישראליות בשליטתו של ג'ורג' חורש. החברות בקבוצה עוסקות בייבוא כלי רכב ובשלל תחומים נוספים.

החברה הראשונה בקבוצה, "יוניון מוטורס", הוקמה על ידי ג'ורג' חורש ועזרא דגמי ביולי 1990, כיבואנית טויוטה בישראל. בשנת 2005, לאחר 20 שנות שותפות, רכש חורש 20% ממניותיו של דגמי ביוניון מוטורס תמורת כמה עשרות מיליוני דולרים וכמעט הגיע להחזקה מלאה בחברה. אחיו, מוריס חורש, מחזיק בכ-2.5% ממניות החברה הנותרות. שני ילדיו של חורש פעילים אף הם בקבוצה: אנדרו מכהן כמנכ"ל טויוטה בישראל, ורוקסן מנהלת את פעילות הטכנולוגיה המרוכזת ביוניון טק ונצ'רס.

## החזקות
* יוניון השקעות ופיתוח – חברת השקעות והחזקות, הוקמה במאי 2006. הבעלות על חברה זו עברה מג'ורג' חורש לשני ילדיו, אנדרו ורוקסן חורש.
* יוניון נכסים – מחזיקה במגדל טויוטה וב"בית לקסוס". הוקמה בספטמבר 1997.
* יוניון מוטורס – יבואנית טויוטה בישראל. הוקמה ביולי 1990.
* לקס מוטורס – יבואנית לקסוס בישראל. הוקמה במרץ 2006.
* יוניון רכב תעשייתי – עוסקת בייבוא משאיות תוצרת HINO היפנית ומלגזות טויוטה. הוקמה באוגוסט 2015.
* יוניון מוביליטי – עוסקת בשירותי ליסינג, השכרת רכב ומימון לרכישת כלי רכב. הוקמה בספטמבר 2017.
* אוריון מוביליטי – יבואנית קבוצת GAC בישראל. הוקמה ביוני 2019.
* גיאו מוביליטי – יבואנית קבוצת GEELY בישראל. הוקמה בסוף 2020.
* אי.וי אדג' – עוסקת בעמדות טעינה ובסוללות לכלי רכב חשמליים. הוקמה באוגוסט 2018.
* יוניון טק ונצ'רס – משקיעה בחברות הייטק. הוקמה ביוני 2011.
* יוניון פיתוח – הוקמה באוגוסט 2016.
* מקסימה – עוסקת בייצור גזים לתעשייה ולשימושים רפואיים. הוקמה ב-1974. בשנת 2012 רכשה חברת יוניון השקעות ופיתוח את השליטה בחברה.
* מאצ' ריטייל – זכיינית H&M בישראל. הוקמה בנובמבר 2008.

באפריל 2019 רכשה הקבוצה 33% מחברת סופר-פארם.

ביוני 2019 השקיעה חברת "יוניון השקעות ופיתוח" בחברת "קוויק סופר אונליין", ונכון לדצמבר 2021 היא מחזיקה ב-14.85% ממניות החברה (בנוסף להחזקה עקיפה דרך ההחזקה ב"סופר-פארם", שגם היא מושקעת ב"קוויק סופר אונליין").

בשנת 2024 רכשה יוניון תשתיות בע"מ (חברה בת בבעלות מלאה של יוניון השקעות ופיתוח בע"מ) 20% מהבעלות בחברה שרכשה את תחנת הכוח אשכול מחברת החשמל לישראל.

## קישורים חיצוניים
* 

## הערות שוליים

*
קטגוריה:חברות ישראליות
קטגוריה:ישראל: חברות פרטיות
מייס קורונל

**מייס קורונל** (באנגלית: **Mace Coronel**; נולד ב-10 במרץ 2004) הוא שחקן אמריקאי ממוצא יהודי. הוא מוכר מתפקידו בתור דיקי הארפר בסדרה "ניקי, ריקי, דיקי ודון" (2014–2018) ובשל הופעתו בתור ג'יי קלסו בסיטקום "מופע שנות ה-90" (2023-הווה).

## ביוגרפיה
קורונל נולד בניו יורק, והתגורר במהלך ילדותו בין היתר בקונטיקט, קליפורניה ונבדה. הוא בנם של מארק קורונל ושל גרייס מורלי, מורה למשחק ושחקנית לשעבר. יש לו שני אחים-למחצה גדולים ממנו מנישואיה הראשונים של אימו למנחה הטלוויזיה מונטל ויליאמס (אנ').  

אביו ממוצא יהודי-ספרדי ויהודי-הולנדי ואילו אימו ממוצא נוצרי קנדי-צרפתי. 

קורונל הוא ממוצא ספרדי, ארובאי, אפריקני, סיני, וייטנאמי, הולנדי, קנדי-צרפתי. 

קורונל בעל אזרחות כפולה; אמריקאית והולנדית. 

## קריירה
קורונל משחק באופן מקצועי מאז שנת 2012 והופיע במספר סרטים קצרים ובכמה הפקות טלוויזיה. פריצת הדרך הראשונה שלו הייתה בגיל שבע כשהופיע בסדרת הטלוויזיה "חשיפה לדרום" ואופרת הסבון של CBS "היפים והאמיצים".

בשנים 2014–2018 קורונל כיכב בקומדיית המצבים האמריקאית "ניקי, ריקי, דיקי ודון" של ניקלודיאון בה גילם את התפקיד של "דיקי הארפר", שמקפיד מאוד על המראה החיצוני שלו ודואג למה שאנשים אחרים חושבים עליו. באוגוסט 2017, קורונל עזב את הסדרה במהלך ההפקה של העונה הרביעית, מה שהביא לכך שהפרקים האחרונים של הסדרה צולמו בלעדיו.

בשנת 2020 שיחק בסדרת המותחן "*Wireless*" של שירות הסטרימינג קוויבי. 

בשנת 2021 שיחק בתפקיד ראשי במיני סדרה "קולין בשחור ולבן" ששודרה בנטפליקס. באפריל אותה שנה פורסם שקורונל ישחק בסדרת הטלוויזיה העתידית "Sonny Boy".

בשנת 2023 החל לשחק בסדרה הקומית "מופע שנות ה-90" בשירות הזרמת המדיה "נטפליקס"; את דמותו של ג'יי קלסו, בנם של מייקל קלסו וג'קי ברקהארט.

## פילמוגרפיה

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא יהודי
קטגוריה:אמריקאים שנולדו ב-2004
ג'וזף הורוביץ

**ג'וזף הורוביץ** (באנגלית: **Joseph Horovitz**; 26 במאי 1926 – 9 בפברואר 2022) היה מלחין ומנצח אנגלי יהודי.

## ביוגרפיה
ג'וזף הורוביץ נולד בווינה למשפחה יהודית. בשנת 1938 המשפחה נמלטה לבריטניה. אביו היה מוציא לאור שייסד את Phaidon Press.

ג'וזף הורוביץ למד שפות באוניברסיטת אוקספורד. לאחר סיום הלימודים הוא למד הלחנה בקולג' המלכותי למוזיקה בלונדון והמשיך אצל נדיה בולאנז'ה בפריז.

בשנת 1950 הוא מונה למנהל המוזיקלי של תיאטרון בבריסטול. במקביל הוא היה מנצח בהופעות אופרה ובלט והופיע ברחבי אירופה וארצות הברית.

בשנת 1961 הוא מונה לפרופסור בקולג' המלכותי למוזיקה. בין תלמידיו היה מרטין אלרבי.
החל משנת 1970 הוא היה חבר מועצה של האקדמיה הבריטית של פזמונאים, מלחינים וכותבים.

במהלך הקריירה הורוביץ כתב 16 בלטים ו-2 אופרות. בנוסף הוא כתב קונצרטים, חלקם היו בסגנון ג'אז.

ג'וזף הורוביץ עסק גם בכתיבת מוזיקה ליטורגית. בשנת 1977 יצירתו בוצעה בקתדרלת סנט פול. הורוביץ כתב מוזיקה למספר סרטים.

על יצירותיו, הוענקו להורוביץ מספר פרסים כולל מדליית חבר העמים הבריטי ומדליית זהב מעיריית וינה.

הוא נפטר ב-9 בפברואר 2022.

## קישורים חיצוניים

* קורות חיים

קטגוריה:מנצחים יהודים בריטים
קטגוריה:מלחינים יהודים בריטים
קטגוריה:מלחינים אנגלים
קטגוריה:בוגרי אוניברסיטת אוקספורד
קטגוריה:אנגלים שנולדו ב-1926
קטגוריה:אנגלים שנפטרו ב-2022
Christmas Together

***Christmas Together*** (בעברית: **חג המולד ביחד**) הוא אלבום אולפן ואלבום חג המולד מאת אמני מוזיקת הקאנטרי האמריקאים גארת' ברוקס וטרישה יירווד, שיצא בהוצאת חברת התקליטים ידי פרל רקורדס ב-11 בנובמבר 2016. האלבום כולל דואטים של ברוקס ויירווד לשירי חג מולד ידועים כמו "Santa Baby".

האלבום הגיע למקום הראשון במצעד אלבומי הקאנטרי.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2016
קטגוריה:אלבומים באנגלית
יחסי אזרבייג'ן–קניה

[250px|ממוזער|[נשיא אזרבייג'ן אילהם אלייב נפגש עם מזכיר הקבינט הראשי של קניה מוסאילה מודאוואדי  בשולי פסגה של המדינות הבלתי-מזדהות בבאקו, 2023]]
**יחסי אזרבייג'ן–קניה** הם היחסים הדיפלומטיים הרשמיים בין הרפובליקה של אזרבייג'ן ורפובליקת קניה. היחסים בין שתי המדינות כוללים תיירות, מדע, חינוך ועוד.

## היחסים הדיפלומטיים
ביוני 2004, אזרבייג'ן וקניה חתמו על הסכם והחלו את היחסים בין המדינות.

השגריר האזרי לקניה הוא אלמן אבדולייב.

## ביקורים רמי דרג
### ביקורים רמי דרג מקניה לאזרבייג'ן
ב-29 ביוני 2012 אידה אודינגה, רעייתו של ראש ממשלת קניה באותה תקופה ראילה אודינגה, ביקרה בבאקו.

ב-5 עד ה-6 במאי 2017, שר הספורט, התרבות והאמנות ביקר באזרבייג'ן.

## שיתוף פעולה כלכלי
שיתוף הפעולה הכלכלי בין אזרבייג'ן לקניה מגיע מדי שנה לסחר של מאות אלפי דולרים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Friends for Christmas

***Friends for Christmas*** (בעברית: **חברים לחג המולד**) הוא אלבום אולפן ואלבום חג המולד מאת המוזקיאים ג'ון פרנהם ואוליביה ניוטון-ג'ון, שיצא בהוצאת חברת התקליטים ידי יוניברסל מיוזיק גרופ ב-11 בנובמבר 2016. האלבום כולל חידושים לסטנדרטים מסורתיים של שירי חגים ידועים, שהולחנו על ידי מלחינים אמריקאים בעיקר.

האלבום הגיע למקום הראשון במצעד האלבומים האוסטרלי.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2016
קטגוריה:אלבומי אוליביה ניוטון-ג'ון
קטגוריה:אלבומים משותפים
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי חברת סוני מיוזיק אוסטרליה
סטפן יאנב

**סטפן דינצ'ב יאנב** (בבולגרית: **Стефан Динчев Янев**; נולד ב-1 במרץ 1960 בפופוביצה, מחוז פלובדיב, הרפובליקה העממית של בולגריה) הוא איש צבא ופוליטיקאי בולגרי, אשר כיהן כראש ממשלת מעבר בין מאי לדצמבר 2021, ובהמשך כיהן מדצמבר 2021 ועד מרץ 2022 כשר ההגנה של בולגריה בממשלתו של קיריל פטקוב.

סטפן יאנב נולד בכפר פופוביצה הסמוך לפלובדיב. סיים את בית הספר לארטילריה של צבא בולגריה בעיר שומן . מ-1979 ועד לשחרורו ב-2014, ביצע יאנב שורה ארוכה של תפקידי שטח ותפקידי מטה בצבא בולגריה, ובכלל זה מפקד דיביזיית ארטילריה רקטית ועוזר ראש המטה הכללי הבולגרי בדרגת בריגדיר גנרל. יאנב הוא בוגר האוניברסיטה לביטחון לאומי בארצות הברית וכיהן גם כמפקד האקדמיה הצבאית הבולגרית ע"ש וסיל לבסקי בווליקו טרנובו.

לאחר שחרורו מהצבא, בין ינואר למאי 2017, כיהן כסגן ראש ממשלה ושר ההגנה בממשלת המעבר של אוגניאן גרג'יקוב. בהמשך, כיהן כמזכירו הצבאי של נשיא בולגריה, רומן ראדב. ב-12 במאי 2021 מינה אותו הנשיא לראש ממשלת מעבר, לאחר התפטרות ראש הממשלה בויקו בוריסוב. יאנב כיהן בתפקידו עד דצמבר 2021, עת התמנה קיריל פטקוב לראש ממשלת בולגריה. פטקוב מינה את יאנב לשר ההגנה בממשלתו. במרץ 2022 פוטר יאנב על רקע קשריו האישיים ותמיכתו בוולדימיר פוטין. הוא הקים מפלגה חדשה בשם "בולגריה בצמיחה".

## קישורים חיצוניים

קטגוריה:ראשי ממשלת בולגריה
קטגוריה:פוליטיקאים בולגרים
קטגוריה:בולגרים שנולדו ב-1960
יחסי ברבדוס–קניה

**יחסי ברבדוס–קניה** הם היחסים הדיפלומטיים והדו-צדדיים הרשמיים שבין ברבדוס וקניה. שתי המדינות חברות בארגון המדינות האפריקניות, הקריביות ובאוקיינוס השקט ובחבר העמים הבריטי.

## שיתוף פעולה
במהלך כהונתה של מיה מוטלי, ראש ממשלת ברבדוס, נחתמו הסכמי שיתוף פעולה בנושאי כספים, חינוך ותחבורה בין שתי המדינות.

## ביקורים רמי דרג
### ביקורים רמי דרג מברבדוס לקניה
ראש ממשלת ברבדוס מיה מוטלי ביקרה בקניה בסוף שנת 2019 בבירה ניירובי.

### ביקורים רמי דרג מקניה לברבדוס
הנשיא הקנייתי אוהורו קניאטה ביקר בברבדוס גם כן באוגוסט 2019.

## שגרירויות
במהלך ביקורה של מיה מוטלי בסוף שנת 2019, היא פתחה את משרד הקהילייה הקריבית בניירובי שהיא השגרירות בקניה עבור כל המדינות בארגון.

## הערות שוליים

קטגוריה:ערכים ללא קטגוריות פיזיות - יחסי חוץ
משחקי הכיס

**משחקי הכיס** הייתה תוכנית כלכלית יומית ששודרה בערוץ כאן 11. התוכנית שודרה בימי ראשון עד רביעי בשעה 16:00. את התוכנית הגישה ליאל קייזר והעיתונאים יפעת גליק ויאיר ויינרב החליפו אותה מפעם לפעם.

## היסטוריה
עם הקמת התאגיד הצטרף שאול אמסטרדמסקי כפרשן כלכלי והחל להנחות בהסכת "חיות כיס", וב-24 במאי 2020, עבר להנחות גם ב"משחקי הכיס".

ב-14 באפריל 2022 הודיע שאול אמסטרדמסקי על פרישתו מהתוכנית. במקומו מונתה ליאל קייזר להגשת התוכנית.

התוכנית עסקה בהנגשת חדשות כלכלה ורגולציה. היא עסקה בחיבור בין כלכלה לחיים תוך כדי מתן תשובות פשוטות למגוון שאלות, כגון: המשמעות של הקמת משרדי הממשלה החדשים על הכיס של האזרחים, האבטלה בעידן הקורונה, המלחמות מאחורי תקציב 2021, והקשר בין כלכלה לבריאות, החינוך, וכיסם של האזרחים.

מפעם לפעם התוכנית, נפתחה בסרטון שבו המגיש הנגיש וייעץ או הציף בעיות בעניינים אקטואליים כגון תשלומי חשבונות, בירוקרטיה בשירות המדינה או פישוט חדשות כלכליות.

ב-8 במאי 2025 התוכנית ירדה מהאוויר בעקבות שינויים בלוח השידורים בתאגיד.

## משחקי הכיס ברדיו
החל מ־5 באוגוסט 2021 עד 3 בנובמבר 2022 שודרה בכאן ב תוכנית שבועית לסיכום השבוע הכלכלי המבוססת על תוכנית הטלוויזיה "משחקי הכיס" תחת אותו שם. את התוכנית הגישו שאול אמסטרדמסקי וליאל קייזר במשותף ולעיתים, קייזר הגישה לבדה.

התוכנית שודרה בימי ה' בשעה 10:00-12:00.

ב-3 בנובמבר 2022 ירדה התוכנית משידור בכאן רשת ב, לאחר 89 תוכניות.

## ראו גם
* חיות כיס (הסכת)

## קישורים חיצוניים

* 
* 
* 
* ארכיון תוכניות "משחקי הכיס"
* ארכיון תוכניות "משחקי הכיס" ברדיו

## הערות שוליים

קטגוריה:כאן 11: תוכניות וסדרות
קטגוריה:עיתונות כלכלית
קטגוריה:תוכניות טלוויזיה ישראליות
קיריל פטקוב

**קיריל פטקוב פטקוב** (בבולגרית: **Кирил Петков Петков**; נולד ב-17 באפריל 1980 בפלובדיב, בולגריה) הוא כלכלן ופוליטיקאי בולגרי, אשר כיהן מדצמבר 2021 ועד אוגוסט 2022 כראש ממשלת בולגריה, ומנהיג ביחד עם אסן ואסילב את המפלגה הגדולה באספה הלאומית, מפלגת אנחנו ממשיכים בשינוי.

## חייו
קיריל פטקוב נולד בפלובדיב. הוא רכש תואר שני במנהל עסקים מאוניברסיטת הרווארד ועסק במגוון תפקידי ניהול בקנדה ובארצות הברית בארצו, וכן נמנה עם מקימי המרכז לאסטרטגיות כלכליות באוניברסיטת סופיה. פטקוב שימש כמרצה לכלכלה באוניברסיטת סופיה.

ממאי ועד ספטמבר 2021 כיהן כשר הכלכלה של בולגריה בממשלת המעבר של סטפן יאנב. בספטמבר 2021 הקים ביחד עם אסן ואסילב את מפלגת "אנחנו ממשיכים בשינוי". בבחירות שנערכו בנובמבר 2021 , זכתה המפלגה ב-67 מושבים בפרלמנט הבולגרי והייתה למפלגה הגדולה ביותר. לאחר משא ומתן עם מספר מפלגות ובכללן המפלגה הסוציאליסטית הבולגרית עלה בידי פטקוב להקים קואליציה, ללא תמיכת מפלגתו של בויקו בוריסוב. ב-13 בדצמבר 2021 זכתה ממשלתו של פטקוב לאמון הפרלמנט ברוב של 134 תומכים לעומת 104 מתנגדים.

ממשלתו קרסה ביוני 2022, ושר העבודה לשעבר גלב דונב מונה לעמוד בראש ממשלת המעבר ב-2 באוגוסט 2022.

## קישורים חיצוניים

## הערות שוליים

קטגוריה:ראשי ממשלת בולגריה
קטגוריה:פוליטיקאים בולגרים
קטגוריה:סגל אוניברסיטת סופיה
קטגוריה:בולגרים שנולדו ב-1980
Heaven (שיר של ג'וליה מייקלס)

"**Heaven**" הוא סינגל של הזמרת-יוצרת האמריקאית, ג'וליה מייקלס, שנמצא בפסקול של הסרט חמישים גוונים של שחרור. השיר נכתב על ידי ג'וליה מייקלס, טיילה פרקס, בריאן גרסיה, MNEK ומורטן ריסטורפ, והופק על ידי מורטן ריסטורפ. השיר יצא, על ידי ריפבליק רקורדס ויוניברסל מיוזיק גרופ, ב-26 בינואר 2018.

## וידאו קליפ
הווידאו קליפ של השיר, שבוים על ידי סופי מולר, יצא ב-6 בפברואר 2018. נכון לדצמבר 2021, הווידאו קליפ נצפה למעלה מ-84 מיליון פעמים.

## הופעות חיות
מייקלס ביצעה הופעה חיה של השיר, יחד עם השיר "Issues" בלייט שואו עם סטיבן קולבר.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2018
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי MNEK
קטגוריה:וידאו קליפים שבוימו על ידי סופי מולר
קטגוריה:שירים מסרטי קולנוע
קטגוריה:שירים על גן עדן
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס
Heaven (שיר של אינה)

**Heaven** (בעברית: **גן עדן**) הוא שיר שהוקלט על ידי הזמרת-יוצרת הרומנייה אינה. השיר יצא לאור ב-10 ביוני 2016, על ידי חברת התקליטים רוטון מיוזיק, כסינגל הרביעי מתוך מהדורת הדלוקס של אלבום האולפן החמישי שלה, ** (2017). מבחינה מוזיקלית, "Heaven" הוא שיר דאנס-פופ המשלב את סוגת הטרופיקל האוס.

השיר הגיע למקום הרביעי במצעד הסינגלים של רומניה.

## רקע וכתיבה
השיר נכתב על ידי אנדראס שולר, לירוי קלמפיט, סבסטיאן ברק, מרצ'ל בוטזן, לילה סמואלסן, טרי קמפבל ותיאה אליזה מיקולסקו. הוא הופץ כסינגל ב-10 ביוני 2016, שלושה ימים לאחר הקרנת הבכורה של הקליפ שלו. באותה הבכורה, הוכרז כי גרסה אלטרנטיבית של השיר בה יתארח אמן "ידוע" תצא לאור בקרוב.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## וידאו קליפ
לקידום הסינגל הופיעה אינה בהופעה במאוריציוס. היא גם ביצעה גרסאות שונות של השיר בתחנות הרדיו הרומניות Kiss FM ורדיו 21 ב-21 ביוני 2016 וב-22 ביוני 2016, בהתאמה. בריאיון למגזין הרומני *Unica* הכריזה אינה על קליפ ל"גן עדן". הטיזר הרשמי של "Heaven" ב-3 ביוני 2016.

נכון לדצמבר 2021, מונה הצפיות של הקליפ עומד על למעלה מ-180 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אינה
קטגוריה:שירים באנגלית
קטגוריה:שירים שנכתבו על ידי אינה
קטגוריה:שירים שנכתבו על ידי לירוי קלמפיט
קטגוריה:שירים על גן עדן
קטגוריה:שירי דאנס-פופ
Worst in Me

"**Worst in Me**" הוא סינגל של הזמרת-יוצרת האמריקאית, ג'וליה מייקלס, שנמצא במיני-אלבומה, *[[Nervous System]]*. השיר נכתב על ידי ג'וליה מייקלס, ג'סטין טרנטר ומאטמן & רובין, והופק על ידי מאטמן & רובין. השיר יצא, על ידי ריפבליק רקורדס, ב-28 ביולי 2017.

נכון לדצמבר 2021, השיר הושמע למעלה מ-92 מיליון פעמים.

## וידאו קליפ
הווידאו קליפ של השיר הועלה לראשונה לערוץ היוטיוב של ג'וליה מייקלס ב-28 ביולי 2017. נכון לדצמבר 2021, הווידאו קליפ נצפה למעלה מ-37 מיליון פעמים.

## הופעות חיות
ג'וליה מייקלס ביצעה את השיר ב-*The Tonight Show Starring Jimmy Fallon*, ב-23 באוקטובר 2017. ביולי 2017, היא ביצעה את השיר ב-*The Late Late Show with James Corden*.

## מיקומי שיא

## קישורים חיצוניים

## הערות שוליים

קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שהופקו על ידי מאטמן & רובין
קטגוריה:סינגלים בהוצאת ריפבליק רקורדס
Uh Huh

"**Uh Huh**" הוא סינגל של הזמרת-יוצרת האמריקאית, ג'וליה מייקלס, שנמצא במיני-אלבומה, *[[Nervous System]]*. השיר נכתב על ידי ג'וליה מייקלס, ג'סטין טרנטר ומאטמן & רובין, והופק על ידי מאטמן & רובין. השיר יצא, על ידי ריפבליק רקורדס ויוניברסל מיוזיק גרופ, ב-2 ביוני 2017.

נכון לדצמבר 2021, השיר הושמע למעלה מ-79 מיליון פעמים בספוטיפיי.

## וידאו קליפ
הווידאו קליפ הלירי של השיר יצא בערוץ היוטיוב של ג'וליה מייקלס ב-11 ביוני 2017. נכון לדצמבר 2021, הווידאו קליפ הלירי נצפה למעלה מ-5 מיליון פעמים.

הווידאו קליפ של השיר, שצולם ברחבי לוס אנג'לס, קליפורניה, ובוים על ידי אמיל נאוה, יצא בערוץ היוטיוב של ג'וליה מייקלס ב-25 ביולי 2017. נכון לדצמבר 2021, הווידאו קליפ נצפה למעלה מ-12 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שהופקו על ידי מאטמן & רובין
קטגוריה:שירי פופ פאנק
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס
מוסא סיסאקו

**מוסא סיסאקו** (בצרפתית: **Moussa Sissako**; נולד ב-10 בנובמבר 2000 בקלישי שבצרפת) הוא כדורגלן מאלי המשחק בעמדת הבלם בקבוצת סוצ'י מליגת העל הרוסית ובנבחרת מאלי.

## קריירת מועדונים
### פריז סן-ז'רמן
סיסאקו הצטרף למחלקת הנוער של פריז סן-ז'רמן ממחלקת הנוער של ראסינג פריז בשנת 2012. ב-1 ביוני 2018 חתם על החוזה המקצועני הראשון שלו במועדון, עד ל-30 ביוני 2021. בעונות  ו- שיחק סיסאקו בפריז סן-ז'רמן ב', קבוצת המילואים של המועדון, במדיה ערך 24 הופעות ליגה והבקיע שער אחד.

### סטנדרד לייז'
ב-28 בינואר 2020 הושאל סיסאקו למשך חצי עונה לסטנדרד לייז' מליגת העל הבלגית. בסוף העונה עבר למועדון באופן קבוע. ב-3 בפברואר 2021 ערך את הופעת הבכורה שלו במועדון, בניצחון 4-1 על סראינג במסגרת הגביע הבלגי.

## קריירה בינלאומית
ב-7 באוקטובר 2021 ערך סיסאקו את הופעת הבכורה שלו בנבחרת מאלי, בניצחון 5-0 על נבחרת קניה במסגרת מוקדמות מונדיאל 2022.

הוא נכלל בסגל נבחרת מאלי לקראת טורניר גביע אפריקה לאומות 2021.

## קישורים חיצוניים

## הערות שוליים

קטגוריה:כדורגלנים מאלים
קטגוריה:בלמי כדורגל מאלים
קטגוריה:כדורגלני פריז סן-ז'רמן
קטגוריה:כדורגלני סטנדרד לייז'
כדורגלני סוצ'י
קטגוריה:כדורגלני ר.ו.ד. מולנבק
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2021
קטגוריה:מאלים שנולדו ב-2000
תאודורה גנצ'ובסקה

**תאודורה דימיטרובה גנצ'ובסקה** (בבולגרית: **Теодора Димитрова Генчовска**; נולדה ב-23 במאי 1971, פאבליקני, מחוז וליקו טרנובו, הרפובליקה העממית של בולגריה) היא פוליטיקאית והיסטוריונית בולגרייה אשר כיהנה כשרת החוץ של בולגריה בממשלתו של קיריל פטקוב.

## קורות חייה
תאודורה גנצ'ובסקה נולדה בכפר פאבליקני אשר סמוך לווליקו טרנובו. רכשה תואר בהיסטוריה באוניברסיטת סופיה, ובהמשך למדה באקדמיה הצבאית הבולגרית בסופיה. בהמשך התמחתה ביחסים בינלאומיים בארצות הברית. היא שימשה מומחית לביטחון ולאבטחה במטה הכללי של צבא בולגריה, ובהמשך כינה כנציגה קבועה של משרד ההגנה הבולגרי לנאטו ולאיחוד האירופי.

גנצ'ובסקה שירתה כמומחית הראשית לביטחון בצוותו של נשיא בולגריה רומן ראדב. במהלך המשבר הפוליטי בבולגריה בחודשים מאי - נובמבר 2021, הועלתה מועמדותה לתפקיד שרת ההגנה של בולגריה. עם זאת, לאחר הקמת ממשלתו של קיריל פטקוב בדצמבר 2021 מונה סטפן יאנב לתפקיד שר ההגנה, וגנצ'ובסקה לתפקיד שרת החוץ של בולגריה. שניהם, אנשי אמונו האישיים של הנשיא רומן ראדב. ב-13 ביוני 2022 התפטרה מתפקידה בעקבות פרישת מפלגתה מהקואליציה וב-2 באוגוסט מונה הדיפלומט ניקולאי מילקוב לתפקיד שר החוץ.

קטגוריה:פוליטיקאים בולגרים
קטגוריה:פוליטיקאיות בולגריות
קטגוריה:שרי החוץ של בולגריה
קטגוריה:בוגרי אוניברסיטת סופיה
קטגוריה:שרות חוץ
קטגוריה:ילידות 1971
עבדול טאפסובה

**עבדול פייסל טאפסובה** (בצרפתית: **Abdoul Fessal Tapsoba **; נולד ב-23 באוגוסט 2001 בבובו-דיאולסו שבבורקינה פאסו) הוא כדורגלן בורקינאי המשחק בעמדת החלוץ בקבוצת סטנדרד לייז' מליגת העל הבלגית ובנבחרת בורקינה פאסו.

## קריירת מועדונים
טאפסובה החל את הקריירה המקצוענית שלו במימוסאס מליגת העל של חוף השנהב. ב-11 בספטמבר 2019 הושאל טאפסובה לסטנדרד לייז', ושיחק בקבוצת המילואים של המועדון. בסוף העונה עבר טאפסובה לסטנדרד לייז' באופן קבוע.

## קריירה בינלאומית
ב-29 במרץ 2021 ערך טאפסובה את הופעת הבכורה שלו בנבחרת בורקינה פאסו, בניצחון 0–1 על נבחרת דרום סודאן במסגרת מוקדמות גביע אפריקה לאומות 2021. ב-7 בספטמבר 2021 הבקיע את שער הבכורה שלו בנבחרת, בתיקו 1-1 נגד נבחרת אלג'יריה במסגרת מוקדמות מונדיאל 2022.

נכלל בסגל נבחרת בורקינה פאסו לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:חלוצי כדורגל בורקינאים
קטגוריה:כדורגלני מימוסאס
קטגוריה:כדורגלני סטנדרד לייז'
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:בורקינאים שנולדו ב-2001
פארק הטרמינל

**פארק הטרמינל** הוא פארק, מתחם אטרקציות ופארק שעשועים באילת שנפתח בשטח הדרומי של נמל התעופה אילת שנסגר במרץ 2019. בדצמבר 2023 נפתח חלקו הראשון של הפארק, אך חלקו השני עדיין נמצא בתהליכי בנייה ועתיד להיפתח ב-2024. את הפארק תכננו משרד האדריכלים "דרמן ורבקל".

עקב מיקומו המרכזי של הפארק, במרכז העיר, אתרים רבים נמצאים בקרבה אליו בניהם: מרינה אילת, קניון שבעת הכוכבים, קניון מול הים, מוזיאון אילת עירי ומלונות שונים.

## היסטוריה
בעקבות פתיחת נמל התעופה רמון הוכנה בשנת 2015 מתאר חדשה לפיתוח מתחם נמל התעופה הישן, על שטח הכולל 772 דונם. כ-70 דונם מתוכם תוכננו כחלק מפארק הטרמינל.

בזכות סגירתו של נמל התעופה והחלפתו בפארק, נסללו שני כבישים חדשים המחברים בין אזור המלונות לבין שאר העיר.

## מתחמים ואטרקציות בפארק
* אקספו אילת - מתחם שנפתח חלקית באוקטובר 2024 ומשמש לקיום ירידים, תערוכות, כנסים ואירועים נוספים.
* **[[שוק הטרמינל]]** – מתחם אוכל רחוב העתיד להשתרע על פני כ-2 דונם, מזרחית למסלול ההמראה לשעבר.
* **מבנה הטרמינל** – מבנה הטרמינל של שדה התעופה אילת עצמו עתיד להישמר ולהפוך למרכז תרבות עירוני.
* **כדור פורח** – ב-2021 פרסמה החברה כלכלית אילת מכרז להפעלת כדור פורח קשור בפארק.

## מבחר תמונות

קובץ:Terminalpark2.jpg|טקסט=|נוף מהפארק
קובץ:Terminalpark3.jpg|שביל ההליכה הראשי בפארק
קובץ:Terminalpark4.jpg


## קישורים חיצוניים
* 

* פארק הטרמינל, באתר חברה כלכלית לאילת
* פארק הטרמינל, באתר לגדול
* 

## הערות שוליים

קטגוריה:אילת: אטרקציות
קטגוריה:ישראל: פארקי שעשועים
קטגוריה:ישראל: גנים ופארקים עירוניים
Friends (שיר של ג'סטין ביבר ובלאדפופ)

"**Friends**" (בעברית: "**חברים**") הוא סינגל של הזמר-יוצר הקנדי, ג'סטין ביבר, והמפיק המוזיקלי האמריקאי, בלאדפופ. השיר נכתב על ידי ג'סטין בירב, בלאדפופ ג'סטין טרנטר וג'וליה מייקלס, והופק על ידי בלאדפופ. השיר יצא, על ידי חברות התקליטים Genpop Corporation, RBMG רקורדס סקול בוי רקורדס, דאף ג'אם וריפבליק רקורדס, ב-17 באוגוסט 2017. נכון לדצמבר 2021, השיר הושמע למעלה מ-581 מיליון בספוטיפיי.

גרסת רמיקס לשיר, בשיתוף הזמרת-יוצרת האמריקאית, ג'וליה מייקלס, יצאה ב-20 באוקטובר 2017. נכון לאפריל 2024, גרסה זו הושמעה למעלה מ-675 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי ג'סטין טרנטר
קטגוריה:שירים שהופקו על ידי בלאדפופ
קטגוריה:שירים על חברות
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:סינגלים בהוצאת דף ג'אם רקורדינגס
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים בהוצאת ריפבליק רקורדס
מוהמד מגאסובה

**מוהמד מגאסובה** (בצרפתית: **Mohamed Magassouba**; נולד ב-1 בינואר 1958 במאלי) הוא מאמן כדורגל מאלי המאמן את נבחרת מאלי.

## קריירה כמאמן
בשנים 1997 ו-2000 אימן מגאסובה לתקופה קצרה את נבחרת הרפובליקה הדמוקרטית של קונגו. בין ספטמבר 2017 ליולי 2019 שימש כמאמן זמני בנבחרת מאלי, ובחודש אוקטובר 2019 מונה למאמן הנבחרת באופן קבוע.

## קישורים חיצוניים

## הערות שוליים

קטגוריה:מאמני כדורגל מאלים
קטגוריה:מאמני גביע אפריקה לאומות 2019
קטגוריה:מאמני גביע אפריקה לאומות 2021
קטגוריה:ילידי 1958